Document ID: 32011D0540
Publication Date: 2011-08-18

Title and Content:
SKLEP KOMISIJE
z dne 18. avgusta 2011
o spremembi Odločbe 2007/589/ES glede vključitve smernic za spremljanje in poročanje o emisijah toplogrednih plinov iz novih dejavnosti in plinov
(notificirano pod dokumentarno številko C(2011) 5861)
(Besedilo velja za EGP)
(2011/540/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1), kot je bila spremenjena z Direktivo 2004/101/ES (2), Direktivo 2008/101/ES (3) in Uredbo (ES) št. 219/2009 (4) ter zlasti členov 14(1) in 24(3) Direktive,
ob upoštevanju naslednjega:
(1)
Direktiva 2003/87/ES vzpostavlja sistem za trgovanje s pravicami do emisije toplogrednih plinov v Uniji (v nadaljnjem besedilu: sistem ETS).
(2)
V skladu s členom 14(1) Direktive 2003/87/ES, kot je bila spremenjena z Direktivo 2004/101/ES, Direktivo 2008/101/ES in Uredbo (ES) št. 219/2009, je Komisija sprejela Odločbo 2007/589/ES (5) o določitvi smernic za spremljanje in poročanje o emisijah toplogrednih plinov.
(3)
V skladu s členom 24(3) Direktive 2003/87/ES, kot je bila spremenjena z Direktivo 2004/101/ES, Direktivo 2008/101/ES in Uredbo (ES) št. 219/2009, lahko Komisija na lastno pobudo sprejme smernice za spremljanje in poročanje o emisijah iz dejavnosti, naprav in toplogrednih plinov, ki niso navedeni v Prilogi I, kadar se lahko spremljanje in poročanje o teh emisijah izvede dovolj natančno.
(4)
V skladu s členom 3 Direktive 2009/29/ES Evropskega parlamenta in Sveta o spremembi Direktive 2003/87/ES z namenom izboljšanja in razširitve sistema Skupnosti za trgovanje s pravicami do emisije toplogrednih plinov (6) se člena 14 in 24 Direktive 2003/87/ES, kot je bila spremenjena z Direktivo 2004/101/ES, Direktivo 2008/101/ES in Uredbo (ES) št. 219/2009, še naprej uporabljata do 31. decembra 2012.
(5)
Direktiva 2009/29/ES v sistem ETS z letom 2013 vključuje nove pline in dejavnosti. Komisija mora sprejeti smernice za spremljanje in poročanje o emisijah toplogrednih plinov iz novih dejavnosti in novih plinov z namenom vključitve teh dejavnosti v sistem ETS od leta 2013 in njihove morebitne enostranske vključitve v sistem ETS pred letom 2013.
(6)
Odločbo 2007/589/ES je zato treba ustrezno spremeniti.
(7)
Ukrepi, predvideni v tem sklepu, so v skladu z mnenjem odbora iz člena 23 Direktive 2003/87/ES -
SPREJELA NASLEDNJI SKLEP:
Člen 1
Odločba 2007/589/ES se spremeni:
1.
Člen 1 se nadomesti z naslednjim besedilom:
„Člen 1
Smernice za spremljanje in poročanje o emisijah toplogrednih plinov iz dejavnosti, naštetih v Prilogi I k Direktivi 2003/87/ES, in o dejavnostih, vključenih v skladu s členom 24(1) navedene direktive, so določene v prilogah I do XIV in XVI do XXIV k temu sklepu.
Smernice za spremljanje in sporočanje podatkov o tonskih kilometrih iz letalskih dejavnosti za namen uporabe iz člena 3e ali 3f Direktive 2003/87/ES so določene v Prilogi XV. Navedene smernice temeljijo na načelih, določenih v Prilogi IV k navedeni direktivi.“
2.
Tabela prilog in naslednje priloge se spremenijo:
(a)
Tabela prilog se spremeni v skladu s Prilogo I k temu sklepu.
(b)
Priloga I se spremeni v skladu s Prilogo II k temu sklepu.
(c)
Priloga II se spremeni v skladu s Prilogo III k temu sklepu.
(d)
Priloga IV se spremeni v skladu s Prilogo IV k temu sklepu.
(e)
Priloga V se spremeni v skladu s Prilogo V k temu sklepu.
(f)
Priloga VI se spremeni v skladu s Prilogo VI k temu sklepu.
(g)
Priloga VII se spremeni v skladu s Prilogo VII k temu sklepu.
(h)
Priloga VIII se spremeni v skladu s Prilogo VIII k temu sklepu.
(i)
Priloga IX se spremeni v skladu s Prilogo IX k temu sklepu.
(j)
Priloga X se spremeni v skladu s Prilogo X k temu sklepu.
(k)
Priloga XI se spremeni v skladu s Prilogo XI k temu sklepu.
(l)
Priloga XII se spremeni v skladu s Prilogo XII k temu sklepu.
(m)
Priloga XVI se spremeni v skladu s Prilogo XIII k temu sklepu.
3.
Dodajo se naslednje priloge:
(a)
Priloga XIX se doda v skladu s Prilogo XIV k temu sklepu.
(b)
Priloga XX se doda v skladu s Prilogo XV k temu sklepu.
(c)
Priloga XXI se doda v skladu s Prilogo XVI k temu sklepu.
(d)
Priloga XXII se doda v skladu s Prilogo XVII k temu sklepu.
(e)
Priloga XXIII se doda v skladu s Prilogo XVIII k temu sklepu.
(f)
Priloga XXIV se doda v skladu s Prilogo XIX k temu sklepu.
Člen 2
Ta sklep je naslovljen na države članice.
V Bruslju, 18. avgusta 2011

Classification:
Level 1 Topics: 100155
Level 2 Topics: 100242
100244
Level 3 Topics: 2524
2470
2090
All Topics: 2527
3140
5650
5782